CELEX: C2004/262/81
Language: et
Date: 2004-10-23 00:00:00
Title: Kohtuasi T-308/04: Francesco Ianniello 19. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/42
            
         Francesco Ianniello 19. juuli 2004. aasta hagi Euroopa Ühenduste Komisjoni vastu
   (Kohtuasi T-308/04)
   (2004/C 262/81)
   Kohtumenetluse keel: prantsuse
   Francesco Ianniello, elukoht Brüssel, esitas 19. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on advokaadid Sébastien Orlandi, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada kaebuse läbivaadanud atesteerija 8. septembri 2003. aasta otsus, millega kinnitati hageja 2001-2002 karjäärihindamise akt;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Oma hagi toetuseks osutab hageja personalieeskirjade artikli 43 üldiste rakendussätete artikli 8 rikkumisele. Hageja väidab, et nimetatud säte on ebaseaduslik osas, millega nähakse ette pariteetse atesteerimiskomisjoni liikmete nimetamine, kelleks võivad olla nii hagejaga samal kui ka temast madalamal ametiastmel olevad isikud ning kes ei ole seetõttu oma tegevuses piisavalt sõltumatud ega oma pädevad. Hageja lisab, et kuigi ta tegutseb ametiühingu poolt antud volituste alusel, on siiski kaasatud personalijuht ja tema asendaja, kes osalesid hageja kaebuse läbivaatamisel.
   Lisaks eelnevale väidab hageja pariteetse atesteerimiskomisjoni liikmete konfidentsiaalsuskohustuse, kõnealuse komisjoni erapooletuse ja objektiivsuse põhimõtte, kaitseõiguse, võistlevuse ja hea halduse põhimõtte rikkumist ning ilmset hindamisviga ja seosetust selgituste ja antud hinnangu vahel.